CELEX: 32018D0662
Language: mt
Date: 2018-04-27 00:00:00
Title: Deċiżjoni ta' Implimentazzjoni tal-Kummissjoni (UE) 2018/662 tas-27 ta' April 2018 li taħtar il-laboratorju ta' referenza tal-Unjoni Ewropea għall-influwenza avjarja u għall-marda ta' Newcastle u li temenda l-Anness VII tad-Direttiva tal-Kunsill 2005/94/KE (notifikata bid-dokument C(2018) 2459) (Test b'rilevanza għaż-ŻEE. )

30.4.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 110/134
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2018/662
      tas-27 ta' April 2018
      li taħtar il-laboratorju ta' referenza tal-Unjoni Ewropea għall-influwenza avjarja u għall-marda ta' Newcastle u li temenda l-Anness VII tad-Direttiva tal-Kunsill 2005/94/KE
      
         
            (notifikata bid-dokument C(2018) 2459)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 92/66/KEE tal-14 ta' Lulju 1992 li tintroduċi miżuri tal-Komunità għall-kontroll tal-marda Newcastle (1), u b'mod partikolari l-Artikolu 15(1) tagħha,
      Wara li kkunsidrat id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (2), u b'mod partikolari l-Artikolu 63(2) tagħha;
      Billi:
      
                  (1)
               
               
                  Id-Direttiva 92/66/KEE (*1) tistipula l-miżuri minimi ta' kontroll li għandhom jittieħdu fil-każ ta' tifqigħa tal-marda ta' Newcastle fil-pollam, fil-ħamiem tat-tlielaq u f'għasafar oħra miżmuma fil-magħluq. L-Artikolu 15 ta' dik id-Direttiva jipprevedi għall-għażla ta' laboratorju ta' referenza tal-Unjoni Ewropea għall-marda ta' Newcastle sabiex iwettaq il-funzjonijiet u d-dmirijiet stipulati f'dak l-Artikolu.
               
            
                  (2)
               
               
                  Id-Direttiva 2005/94/KE tistipula ċerti miżuri preventivi marbuta mas-sorveljanza u d-detezzjoni minn kmieni tal-influwenza avjarja u l-miżuri minimi ta' kontroll li għandhom jiġu applikati fil-każ ta' tifqigħa tal-influwenza avjarja fil-pollam jew f'għasafar oħra miżmuma fil-magħluq. L-Artikolu 51(1) ta' dik id-Direttiva jipprevedi li l-laboratorju msemmi fl-Anness VII(1) tagħha għandu jkun il-laboratorju ta' referenza tal-Unjoni Ewropea għall-influwenza avjarja u għandu jwettaq il-funzjonijiet u d-dmirijiet elenkati fl-Anness VII(2) tagħha.
               
            
                  (3)
               
               
                  B'konsegwenza tan-notifika tar-Renju Unit skont l-Artikolu 50 tat-Trattat dwar l-Unjoni Ewropea, il-laboratorji ta' referenza tal-Unjoni Ewropea għall-influwenza avjarja u għall-marda ta' Newcastle, li bħalissa huma maħtura skont id-Direttivi 92/66/KEE u 2005/94/KE, se jkollhom iwaqqfu l-funzjonijiet u d-dmirijiet tagħhom bħala laboratorji ta' referenza tal-Unjoni Ewropea għal dawk iż-żewġ mardiet.
               
            
                  (4)
               
               
                  Fid-dawl tal-espressjoni tal-mardiet, tat-tekniki dijanjostiċi u tal-ħila esperta u t-tagħmir meħtieġ li kollha huma simili ħafna għall-influwenza avjarja u għall-marda ta' Newcastle, jixraq li jiġi maħtur laboratorju ta' referenza tal-Unjoni Ewropea għaż-żewġ mardiet.
               
            
                  (5)
               
               
                  Sabiex jiġi evitat kull xkiel fl-attivitajiet tal-laboratorju ta' referenza tal-Unjoni Ewropea għall-influwenza avjarja u għall-marda ta' Newcastle, u biex jingħata biżżejjed żmien lil-laboratorju li jkun għadu kif ġie magħżul biex ikun jista' jwettaq bis-sħiħ il-funzjonijiet u d-dmirijiet il-ġodda tiegħu, jixraq li l-miżuri previsti f'din id-Deċiżjoni japplikaw mill-1 ta' Jannar 2019.
               
            
                  (6)
               
               
                  Il-Kummissjoni, b'kollaborazzjoni mill-qrib mal-Istati Membri, ħarġet sejħa għall-għażla u l-ħatra tal-Laboratorju ta' Referenza tal-Unjoni Ewropea għall-influwenza ajvarja u għall-marda ta' Newcastle, filwaqt li qieset il-kriterji tal-kompetenza teknika u xjentifika tal-laboratorju u l-għarfien espert tal-persunal tiegħu.
               
            
                  (7)
               
               
                  Wara t-tlestija tal-proċedura tal-għażla, il-laboratorju magħżul, l-Istituto Zooprofilattico Sperimentale delle Venezie (IZSVe), Legnaro, l-Italja, jenħtieġ li jiġi maħtur bħala l-laboratorju ta' referenza tal-Unjoni Ewropea għall-influwenza avjarja u għall-marda ta' Newcastle għal perjodu indeterminat li jibda mill-1 ta' Jannar 2019.
               
            
                  (8)
               
               
                  Il-miżuri previsti f'din id-Deċiżjoni ta' Implimentazzjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DIN ID-DEĊIŻJONI:
      Artikolu 1
      Istituto Zooprofilattico Sperimentale delle Venezie (IZSVe), Legnaro, l-Italja, huwa b'dan maħtur bħala l-laboratorju ta' referenza tal-Unjoni Ewropea għall-influwenza avjarja u għall-marda ta' Newcastle.
      Artikolu 2
      Fl-Anness VII tad-Direttiva 2005/94/KE, il-punt 1 huwa sostitwit b'dan li ġej:
      
         
                     “1.
                  
                  
                     Il-laboratorju ta' referenza tal-Unjoni Ewropea għall-influwenza avjarja huwa:
                     Istituto Zooprofilattico Sperimentale delle Venezie (IZSVe), Legnaro, l-Italja.”
                  
               
      Artikolu 3
      Din id-Deċiżjoni għandha tapplika mill-1 ta' Jannar 2019.
      Artikolu 4
      Din id-Deċiżjoni hija indirizzata lill-Istati Membri.
      
         Magħmul fi Brussell, is-27 ta' April 2018.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  ĠU L 260, 5.9.1992, p. 1.
      
         (2)  ĠU L 10, 14.1.2006, p. 16.
      
         (*1)  Id-Direttiva tal-Kunsill 92/66/KEE bħalissa qiegħda tiġi allinjata mat-TFUE u mar-Regolament (UE) 2017/625 dwar il-kontrolli uffiċjali.